
Ministru kabineta rīkojums Nr. 798
Rīgā 2025. gada 10. decembrī (prot. Nr. 51 7. §)
Par atļauju Aizsardzības ministrijai uzņemties valsts budžeta saistības, lai veiktu iemaksas Eiropas Aizsardzības fonda projekta "Vienotā Eiropas simulācijas resursu ekosistēma apmācībai un lēmumu pieņemšanas atbalstam" ietvaros 2025., 2026. un 2027. gadā un piešķirt vienreizēju atbalstu projekta pieteikuma izstrādes kvalitātes nodrošināšanai
· 1. Lai veiktu iemaksas Eiropas Aizsardzības fonda projekta "Vienotā Eiropas simulācijas resursu ekosistēma apmācībai un lēmumu pieņemšanas atbalstam" ietvaros, atļaut Aizsardzības ministrijai uzņemties valsts budžeta saistības valsts budžeta programmā 22.12.00 "Nacionālo bruņoto spēku uzturēšana" 2025. gadā ne vairāk kā 56 423 euro, 2026. gadā ne vairāk kā 45 138 euro un 2027. gadā ne vairāk kā 11 285 euro apmērā.
· 2. Lai nodrošinātu projekta pieteikuma izstrādes kvalitāti, atļaut Aizsardzības ministrijai no valsts budžeta programmas 22.12.00 "Nacionālo bruņoto spēku uzturēšana" 2025. gadā piešķirt vienreizēju atbalstu, kas nepārsniedz 11 112 euro.
· 3. Aizsardzības ministrijai šā rīkojuma 1. un 2. punktā minētās iemaksas veikt no tai piešķirtajiem valsts budžeta līdzekļiem.

